ka en en ka es ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka pt ka ka ka ka pt ka ka ka ka ka ka ka ka ka ka ka ka ka ka ka ka ka ka ka ka en de en en sk en oc ka ka sk en oc es ka sk en oc it it ka sk en oc ka ka ka ka ka sk en oc nl en ka ka ka ka fi ka en ka ka ka ka ka ka ka sk en oc es ka sk en oc it ka sk en oc ka ka ka sk en oc ru ka ka ka sk en oc es xmf ka th sk en oc es ka sk en oc ru ka ka sk en oc es ka ka ka ka ka sk en oc nl ka ka sk en oc en en en en en fr en en en en fr nl en en en en pt en en en en nl en en en fr en en en es en en en en en fr sk en oc ru en en en en es fr fr en en en en en en en pt en en en en en en en fr nl en en ceb en en en en en en en en pl sk en oc ru en en en en en en es en en en sk en oc ru en en en en en en en lt en pl sk en oc ru en en en en en en en en fr ja sk en oc ru fi ka ka ru ru es en ka ka ka ka ka ka ka ka ka ka ka ar ka ka ka en xmf en ka ka ka ka xmf ka ka ka ka ka ka ka ka ru en
skip to main | skip to sidebar
ნუ ხარჯავ ამდენ ძალისხმევას, ყველაფერი საუკეთესო მოულოდნელად ხდება =) როგორც შენი სტუმრობა ბლოგზე =.)
"მე მიყვარს ყოფნა უცნობებს შორის ისინი კაცად მაშინვე გთვლიან.
მათ არ იციან რამეს თუ წერდი,ანდა ზედიზედ იღებდი ვალებს
და როგორც შემხვედრ ორთქმავლის ელდა, ისინიც სადღაც ქრებიან მალე."
- როგორ დაცხა, კაცო, როგორ - და სალონში ბარის ლუდით სავსე კასრი შემოაგდო - სად იყო ადრე ესეთი სიცხეები?
-თვითონ რა ენაღვლებათ? წავლენ დასასვენებლად - მომენტალურად გამოსძახეს უკნიდან.
-მთავრობას - გაისმა ისევ უკნიდან.
მარტო მგზავრობა უაზრობაა ვითომ -კაციშვილი გვერდით არ არის ხმის გამცემი.
მარტო მგზავრობა საუცხოოა ხშირად - კაციშვილი გვერდით არ არის ხელისშემშლელი- არავინ გეტყვის რატომ მოიწყინე, რა მუსიკას უსმენ, ხომ არ გშია? იჯექი შენთვის და ფურცლე წიგნი ... რომელიც სახლში დამრჩა. უპს
ის ქალი სადღა დაიკარგა აქ გაზეთებს რომ ყიდდა?
რა კარგი საქმეა გაზეთების გაყიდვა. თუ ერთხელაც დილით გაღვიძება დაგეზარა, ან გზაზე მანქანამ დაგარტყა, - მინიმუმ ერთი ადამიანი მაინც იკითხავს ის ადამიანი სად დაიკარგა აქ რომ გაზეთებს ყიდდაო? თუ გაიგო რომ მოკვდი გული დაყწდება და დააკლდები. აბა რომელიმე მსხვილი საწარმოს უფროსი მენეჯერი იყო და სამსახურში დაგაგვიანდეს. უფროსი დილის თათბირზე მარტივი არითმეტიკით გადათვლის თანამშრომლებს და მუშტს დაარტყამს მუხის მაგიდას თქვენი მისამართით - სად არისო?
ამ ქალმა ეს მარაო მთელი გზა ასე უნდა იქნიოს?
თავისი ახალ ნაყიდი პრადას ფეხსაცმელით მიირბენს უფროსთან და ყურში უჩურჩულებს მოკვდაო - ეს თქვენზე. ის კი შუბლს უფრო შეჭმუხნის და ახლა კადრების მისამართით უთავაზებს მუშტს მუხის მაგიდას - მერე სად არისო შემცვლელი? და ეს ფრაზა ერთდროულად გაახარებს, როგორც უმცროს მენეჯერებს, ისე კართან ატუზულ დიპლომიან ახალგაზრდებს ( დიპლომს თუ კიდევღა შერჩა გაჭრის უნარი?)
- ისე დაცხა რომ ღამე აღარც კი მძინავს წესიერად - ისევ ჩივის ის ლუდიანი.
-ალბათ რაღაც იცი, თორემ მშვიდად დაგეძინებოდა - ისმის ისევ უკნიდან.
კაცი ტრიალდება, მაგრამ უკან კვლავინდებურად ვერავის ხედავს, ამიტომ ავიწყდება და ლუდიან კასრს კვლავ საზამთროსავით იხუტებს.
აი, ეს კაციც მოდის თავისი რუკებით, ირწმუნება მანგლისის საიდუმლო გზების რუკააო, ყველას კი ვისაც მანგლისი ერთხელ მაინც აქვს ნანახი ეცინება, მაგრამ არ იმჩნევს.
ეს გოგო კი ნამდვილად სხვა პლანეტიდან გადმოაგდეს. ისეა მორთული მგონია დიდგორთან სიძე უნდა დახვდეს მაყარ-დუდუკით. სამაგიეროდ მის გვერდით მჯდომი კი უთუოდ საქმროს ( საქმროს თუ არა და მის მინამსგავს მაინც) გამოქცევია თბილისიდან, თუმცა ახლა კი ისე დაჟინებით დაჰყურებს მობილურს თავს დავდებ პირველივე დარეკვისთანავაე მზად არის უახლოეს გაჩერებაზე ჩავიდეს და ფეხით გაუყვეს გზას გამოქცეულიდან.
- მთელი საქართველო.... მთელი საქართველო ფეხით მაქვს მოვლილი- ამბობს ჩემს უკან კაცი ომახიანად და მის გარეგნობას ერთი წამით მაინც თუ შეავლებთ თვალს დარწმუნდებით რომ არ ტყუის. - 24 წლისას უკვე ყველა კუთხე მქონდა ნანახი.
- რა გეჩქარებოდა გაგექცეოდა რომელიმე თუ?
კაცი მთელი ტანით ტრიალდება - არ გაგექცა აფხაზეთი? სამაჩაბლო, გეკითხები მე შენ, არ გაგექცა?
- კი არ გაგვექცა, ჩვენ გავაგდეთ - ამბობს წინ მჯდომი მელოტი კაცი ისე რომ გაზეთიდან თავს არ იღებს.
-ეგ მაგ გაზეთში წერია ეტყობა მასე და არ დაიჯერო იცოდე.
- აი ყველაზე მეტად ამ ქვეყნად კაცების ჩხუბს ვერ ვიტან - მეუბნება ჩემს გვერდით მჯდომი 60-ს გადაცილებული ქალი, რომლის თვალებსაც თუ დავუჯერებთ თავადაც არა ერთხელ გამხდარა მისთვის ესოდენ საძულველი მოვლენის მიზეზი.
- აბა ჩემი შვილიშვილი - არ ცხრება უკან მჯდომი - წამოდი ბუნება ნახე მეთქი და არ მინდა კომპიუტერში მაქვს ნანახიო, დებილი არ არის?
ჩემს გვერდით მჯდომი ქალი კი მარაოს რატომღაც მე მინიავებს, უკან მჯდომის გულს წაკიდებულ ცეცხლს კი ნავთს ამატებს და ეუბნება - თქვენი ბრალია ... თქვენი...
რატომ მოჭრეს ნეტავ ეს ნატვრის ხე? ამბობენ აქ გოგომ თავი მოიკლაო. ხე რა შუაში იყო მერე?
-რამდენი წლისაა თქვენი შვილიშვილი? - კითხულობს წინიდან ქალი (თავს .. თუმცა თავი წინაზე დავდე ახლა კისერი იყოს) შვილი ყავს გასათხოვარი..
-უფ რა ეჩქარება ჯერ მოასწრებს კიდევ
რა არ ეჩქარება ჯერ და რას მოასწრებს კიდევ - საქართველოს შემოვლა(ს) თუ ცოლის მოყვანა(ს) ეს მე არ ვიცი, წითელლაქიან ქალს უკეთ ეცოდინება.
ამ ისტორიას ჩვენთან ასე გიამბობენ - ახალგაზრდა გოგოს გაუჩერებია ტაქსი და წასულა და წასულა მას შემდეგ არავის უნახავს. ტაქსისტს მისი ბედით შეწუხებულნი ამ ხესთან მოუყვანია და უთქვამს მე აქ დავტოვე და მერე არაფერი ვიციო. სულ ეს არის მთელი ისტორია. მერე ზოგმა ამ ყველაფერს უიღბლო სიყვარული მიაწეპა, ზოგმა დიდი ვალი, ზოგმა ტაქსისტის მანიაკალური მისწრაფება და ა.შ.
-შენ ეგ ლუდი ბოლომდე მიგაქვს?
ყველა მგზავრმა პირჯვარი გადაიწერა. ნაწილმა იმიტომ რომ წვერის წმინდა გიორგის ეკლესია დაინახა, მეორე ნაწილმა კი იმიტომ რომ პირველმა გადაიწერა.
- ამ ეკლესიიდან რომ კაცი ჩამოვარდა გადარჩა ხომ? - კითხულობს ის გოგო.. კი ხვდება რომ უაზრობა იკითხა, მაგრამ რა ქნას აბა რაღაც ხომ უნდა აკეთოს, ის ტელეფონი არ რეკავს და...
- თქვენ ხართ მანდ ნამყოფი? - ეკითხება რუკიანი
- აბა მაშინ ფანატიკოსი ყოფილხართ
-რა შემატყვეთ? - სწყინს
მართლაც და რა შეატყო? ფანატიკოსი კი არა უბრალოდ ადამიანია, რომელსაც სასაწაულების სჯერა. რომ არ სჯეროდეს ასე გიჟივით ხომ არ მიაშტერდებოდა მობილურის ეკრანს? რა ბრძანეთ ? მე საიდან ვიცი რომ არ დარეკავს? ინტუცია მაქვს.
რა უცნაურია ბოლო დროს ეს ბოლო ორი სიტყვა რომ ირწმუნონ, საბანკო ანგარიშზე მინიმუმ 20 000 მაინც უნდა გქონდეს. ;)
- და თქვენ იცით... რატომ ხურავს ამ ეკლესიას თათრული ჩალმა?
- მე ვიცი, მაგრამ უნდა ჩავიდე ახლა :)
P.s. სახიფათოა მგზავრობა ჩემთან.
მეორე დღეს შესაძლოა სრულიად უცნობი ადამიანის ბლოგზე იპოვოთ საკუთარი თავი, თუმცა აქ ნახსენებ პერსონათაგან ამ ღამით (თუ უკვე დილით) კომპიუტერს შესაძლოა მხოლოდ ის 19 წლის ბიჭი ეჯდეს, რომლის ბაბუას 24 წლის ასაკში უკვე მთელი საქართველო ჰქონდა მოვლილი, თანაც ფეხით.
და თუ შემთხვევით გადააწყდა ჩემს ბლოგს, ვურჩევდი 24 წლამდე მასაც მოესწროს თუნდაც ნახევრის მოვლა და თუნდაც მანქანით :)
შემძლებია ადამიანური პოსტების წერა თუ განვაგრძო ძველებურად?
Posted by ჰექსე at 1:43 AM
Unknown2 aBrycTa 2010 r., 13:21
ra tqma unda shegzlebia :))))) magram tiko sadunishvilisadmi mizgvnil cerilebs mainc araferi jobia :D
გურამი2 aBrycTa 2010 r., 23:22
შესაყლაპი პოსტია ძვლებიან-ფხიანად. მაგარი მომეწონა ასეთ სტილში ნაწერი. მეც ხომ არ გადავიღო? :) მარა მე დიალოგებს ვერ ვიმახსოვრებ ასე. გზაში კი მიტრიალებს ხოლმე პოსტის შინაარსი, მარა მერე მავიწყდება. უნდა ჩავიწერო..
unaamarga2 aBrycTa 2010 r., 23:40
მიუხედავად იმისა, რომ სწორი შენიშვნები გაქვს ზოგიერთი სუბიექტების მიმართ ;), მე მაინც შენი ადამიანური პოსტები უფრო მომწონს! ერთი მეორეს ხელს არ უშლის, პრინციპში, შეგიძლია ერთ პოსტში ადამიანი იყო, მეორეში "სწერვა"! ;)
Clown3 aBrycTa 2010 r., 00:23
მარტო მგზავრობა საუცხოოა ხშირად, კიარადა მარტო სეირნობა მომენატრა, სრულიად უცხო ხალხის გარემოცვაში :შ
სიყვარულოვნა3 aBrycTa 2010 r., 01:15
როგორ მიყვარდა ის ნატვრის ხე. მაგ კლდიდან გადახედვაც მიყვარს. წასვლისას ვაჩერებთ ხოლმე და ვიყურები ცოტა ხანს.თითქოს ვმშვიდდები.
წვერიც მიყვარს.განსაკუთრებით შემოდგომისას.წითელი, ყვითელი და მწვანე ფერები ერთმანეთში რომ ირევა ულამაზესია ხოლმე. ხო,ის კაცი რომ ჩამოვარდა მე ვიცი რომ გადარჩა. არა? კაი
პოსტი მშვენიერია. რა გინდა რას ერჩი. ორივენაირი წერე ხოლმე.
არ მიყვარს ჭორიკანა მგზავრები,თუმცა სწორედ მაგათი საუბრებით ვირთობ ხოლმე თავს
ჰექსე3 aBrycTa 2010 r., 03:26
თიკოს მე უკვე შევფიცე სამუდამო სიყვარული და აღარ მგონია რომ ვუღალატო, მიუხედავად იმისა, რომ ბევრს უკვე მოვაბეზრე თავი :)
ხო ჩაწერა საუკეთესო გამოსავალია
მაგრამ ამ დროს შესაძლოა ცნობისმოყვარე მეზობელმა მოგიშალოს ნერვები რომელიც შენს ბლოკნოტში დაურიდებლად ყოფს ცხვირს :)
მარტო სეირნობა მეც მიყვარს :)
და მარტო მგზავრობაც შემიყვარდა
მიხარია რომ დღეს გაგიცანი :))
ძალიან დამწყდა გული იმ ნატვრის ხეზე. მართლა ძალიან, მით უფრო იმიტომ რომ 20 წელია მანდ დავდივარ და არასდროს არაფერი შემიბავს ამ ხეზე. მამაჩემი არასდროს აჩერებდა მანქანას ამის გამო. არადა ზოგჯერ მჯერა ხოლმე ასეთი სისულელეების :)
წვერიც ძალიან მიყვარს და დიდგორიც ულამაზესია :)
რაც შეეხება წვერის წმ. გიორგიდან ჩამოვარდნილ კაცს ეგეთი ისტორია ბევრი გამიგია, იმ გოგომ რომელი იგულისხმა არ ვიცი :) მე ვიცი რომ ქალი ჩამოვარდა და გადარჩა. :)
mylpi3 aBrycTa 2010 r., 10:07
როგორ მიყვარს მეც გზაში სხვების მოსმენა და ჩაწერა, და საერთოდ მგზავრობა-მოგზაურობის აღწერა
green3 aBrycTa 2010 r., 12:44
კატიე3 aBrycTa 2010 r., 13:19
პ.ს. ის პანორამა ნიკა ვარძელაშვილისაა, თუ სწორად მახსოვს :)
ჰექსე3 aBrycTa 2010 r., 16:23
გუგლით მოვნახე სურათები :)
Clown3 aBrycTa 2010 r., 21:00
Zurriuss4 aBrycTa 2010 r., 13:23
ნეტა, როგორი განცდაა, როცა მაგარი პოსტების სერიას წერ?
ჰექსე4 aBrycTa 2010 r., 14:23
სამწუხაროდ ეგ მეც არ ვიცი :)
Taa5 aBrycTa 2010 r., 17:16
ჰექსე5 aBrycTa 2010 r., 21:45
ჰო მაშინ კიდევ დავწერ ასეთ პოსტებს
გზაც ბევრია და მგზავრებიც :)
Unknown10 Maя 2016 r., 07:31
ralph lauren polo shirts
louis vuitton handbags outlet
nike air force 1
nike air max 90
ralph lauren pas cher
Unknown25 июля 2016 r., 05:51
michael kors factory outlet
nike air max 90
mulberry outlet,mulberry handbags outlet
nike air force 1
tory burch outlet online
michael kors outlet online
michael kors handbags clearance
Unknown16 июHя 2017 r., 10:55
Unknown21 июHя 2017 r., 10:48
chrome hearts online store
yanmaneee11 okTябpя 2020 r., 18:31
Cлeдyющee Пpeдыдyщee ГлaBHaя cTpaHицa
ПoдпиcaTbcя Ha: KoMMeHTapии k cooбщeHию (Atom)
"მზეზე ბრწყინავენ ზანტი მუშები  და იმშრალებენ გაოფლილ კისრებს  და როცა სიცხით პირიც უშრებათ,   თვალი ფანჯრისკენ გაურბით ისევ&quo...
წიგნი, რომელმაც რუტინა დაარღვია
იშვიათად ვწერ წიგნებზე, მინდა მათზე ჩემზე  კომპტეტენტურმა ხალხმა წეროს. წესის დარღვევას არც ახლა ვაპირებ, მე მხოლოდ  წიგნის პრეზენტაციაზე...
ქართული მენტალიტეტი ანუ 3 ამბავი ვირზე
პოსტი ეძღვნება მათ ვისაც ჯერ არ დაუკარგავს იმედი,  რომ ჩვენ ოდესმე რამე გვეშველება „აქ ჩამომსვლელნო,  ყველა იმედი ზემოთ დატოვეთ. „ ...
"ეხლა მოდაში შემოვიდა აზრი რომ ყველაფერი უაზრობაა,  მაგრამ უნდა გითხრათ რომ იქ, საიდანაც ეს აზრი შემოვიდა,  უკვე სულ სხვა აზრია მო...
რა მოხდება ერთი წლის შემდეგ?
ერთი წლის შემდეგ სამყარო ისევ გაებმება იმ ალიაქოთში რასაც ახალი წლისთვის მზადება ჰქვია. შესაბამისად საქართველოშიც --> როგორც 5 წლის წინ...
guest - post (2)
მე სწერვა ვარ :yes: (28)
არქივი aBrycTa (1) июHя (1) фeBpaля (1) яHBapя (1) Hoябpя (2) okTябpя (2) июHя (1) Maя (1) aпpeля (1) MapTa (1) яHBapя (1) дekaбpя (1) Hoябpя (3) июHя (1) aпpeля (1) MapTa (1) фeBpaля (3) яHBapя (1) дekaбpя (7) Hoябpя (3) okTябpя (1) ceHTябpя (1) aBrycTa (1) июля (1) июHя (2) Maя (3) aпpeля (2) MapTa (2) фeBpaля (7) яHBapя (4) дekaбpя (3) Hoябpя (4) aBrycTa (1) июля (4) июHя (1) Maя (4) aпpeля (3) MapTa (5) фeBpaля (6) яHBapя (13) дekaбpя (8) Hoябpя (3) okTябpя (8) ceHTябpя (12) aBrycTa (12) июля (7) июHя (12) Maя (6) aпpeля (6) MapTa (7) фeBpaля (6) яHBapя (6) дekaбpя (13) Hoябpя (15) okTябpя (6) ceHTябpя (11) aBrycTa (5) июля (9) июHя (11) Maя (14) aпpeля (10) MapTa (17) фeBpaля (10) яHBapя (5) дekaбpя (12) Hoябpя (6) okTябpя (22) ceHTябpя (15) aBrycTa (2)